**Fejér Megyei Önkormányzat Közgyűlésének**

**160/2016. (XII.22.) önkormányzati határozata**

a Terület- és Településfejlesztési Operatív Program keretében Fejér megyében megvalósuló megyei szintű és helyi foglalkoztatási együttműködési projektekkel kapcsolatos döntések meghozataláról

Fejér Megye Közgyűlés megtárgyalta a „Javaslat a Terület- és Településfejlesztési Operatív Program keretében Fejér megyében megvalósuló megyei szintű és helyi foglalkoztatási együttműködési projektekkel kapcsolatos döntések meghozatalára” című előterjesztést és az alábbi határozatot hozta:

1. A Közgyűlés felhatalmazza elnökét, hogy a TOP-5.1.1-15-FE1-2016-00001 azonosító számú projekt keretében a Fejér Megyei Foglalkoztatási és Gazdaságfejlesztési Fórumot létrehozó együttműködési megállapodást aláírja, továbbá javasolja, hogy a Fórum és annak Irányító Csoportja elnöki feladatait Dr. Molnár Krisztián. a Fejér Megyei Közgyűlés elnöke lássa el.
2. A Közgyűlés felhatalmazza elnökét, hogy a TOP 6.8.2-15-SF1-2016-00001 „Helyi foglakoztatási együttműködések Székesfehérváron és járása területén” c., illetve a TOP 6.8.2-15-DU1-2016-00001 „DUNA-MUNKA-TOP” c. projektek keretében működő járási Fórumot/Paktumot létrehozó együttműködési megállapodásokat aláírja.
3. A Közgyűlés felhatalmazza elnökét, hogy a TOP-5.1.2-15 azonosítószámú „Helyi foglalkoztatási együttműködések” felhívás keretében megvalósuló járási Fórumokat létrehozó együttműködési megállapodásokat aláírja.
4. A Közgyűlés megismerte a Fejér Megyei Foglalkoztatás-fejlesztési Stratégia tartalmát és azt a Fejér Megyei Foglalkoztatási és Gazdaságfejlesztési Fórum általi elfogadásra javasolja.

**Felelős:** Dr. Molnár Krisztián

Közgyűlés elnöke

**Határidő:** folyamatos

Székesfehérvár, 2016. december 22.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: